કોરોના વાઇરસનું લૉકડાઉન : હાર્ટઍટેક આવતાં હાથલારીમાં નાખી હૉસ્પિટલ પહોંચ્યાં પરંતુ ન બચી શક્યો જીવ\nસમાચાર સંસ્થા પીટીઆઈ મુજબ અમદાવાદની સરદાર વલ્લભભાઈ પટેલ હૉસ્પિટલમાં દાખલ 46 વર્ષીય મહિલાનું શનિવારે બપોરે મૃત્યુ થયું છે.

ગુજરાતમાં કુલ પૉઝિટિવ કેસનો આંકડો 53એ પહોંચ્યો છે.

કોરોના વાઇરસને કારણે ગુજરાતમાં લૉકડાઉન છે અને આ સમયે ઉત્તર ગુજરાતમાં એક વ્યક્તિનું મૃત્યુ થયું છે.

દવા અને શાકભાજી લેવા ગામડેથી સિદ્ધપુર ગયેલા એક ખેડૂતને અચાનક ઍટેક આવતાં ગામના સ્થાનિકોએ એમ્બ્યુલન્સ આવે તેની રાહ જોયા વિના જ હાથલારીમાં નાખીને દવાખાને લઈ ગયા હતા, પણ આધેડનું રસ્તામાં જ મોત થઈ ગયું. 

અલબત્ત, મૃતકનો પરિવારનો એમ જ કહે છે કે, "ભગવાનની મરજી હશે એટલે આવું થયું."પણ સિદ્ધપુરના લોકો માને છે કે, જો લૉકડાઉન ના હોત તો ખાનગી વાહનમાં અમે એમને દવાખાને સમયસર પહોંચાડી શક્યા હોત અને આ વ્યક્તિનો જીવ બચી શકાયો હતો.ગુજરાતમાં કોરોના વાઇરસને કારણે અત્યાર સુધીમાં ચાર લોકોનાં મૃત્યુ થયાં છે.

દવા-શાકભાજી લેવા ગયા અને મોત થયું

મૃતકના સગા કનુભાઈ પટેલ

ઉત્તર ગુજરાતના નાનકડા એવા બિલિયા ગામના ખેડૂત જયંતીભાઈ પટેલ શુક્રવારે બપોરે પોતાના ગામેથી નીકળી દવા અને શાકભાજી લેવા મોટરસાઇકલ પર સિદ્ધપુર ગયા હતા.

સિદ્ધપુર બસ સ્ટેન્ડ પાસે એ મોટરસાઇકલ લઈને ઊભા હતા ત્યાં જ અચાનક એમને હૃદયરોગનો હુમલો આવ્યો અને ઢળી પડ્યા.

ગામના કેટલાક જવાનિયાઓ તાત્કાલિક એમને હાથલારીમાં નાખીને સિવિલ હૉસ્પિટલ લઈ ગયા, પરંતુ ત્યાં સુધીમાં 52 વર્ષીય જયંતીભાઈનું મૃત્યુ થઈ ગયું હતું.

બાવન વર્ષીય જયંતીભાઈના બે દીકરા ચેતન અને દર્શક ગાંધીધામ અને અમદાવાદમાં નોકરી કરે છે જ્યારે જયંતીભાઈ ગામમાં ખેતી કરતા હતા.

જયંતીભાઈ પાસે ખેતીની મોટી જમીન છે અને એ કનુભાઈ નામના એમના સાથી સાથે ભાગીદારીમાં ખેતી કરે છે.

જયંતીભાઈના નિકટના સગા કનુભાઈએ બીબીસી ગુજરાતી સાથેની વાતચીતમાં કહ્યું કે, "જયંતીભાઈ અને અમારે કૌટુંબિક સંબંધ છે. હું, એમના મોટાભાઈ દેવાભાઈ પટેલ સાથે ધંધો કરીએ છીએ. બે દિવસથી જયંતીભાઈ છાતીમાં દુખાવાની ફરિયાદ કરતા હતા. ગઈ કાલે બપોરે એક પોતાની પાસેની દવા લઈ મોટરસાઇકલ લઈ સિદ્ધપુર શાકભાજી અને દવા લેવા ગયા હતા."

"સામાન લઈને એ સિદ્ધપુર બસ સ્ટેન્ડ પાસે જેવા મોટરસાઇકલ પર બેસીને વાહન ચાલુ કરવા ગયા ને ત્યાં ઢળી પડ્યા. અને સ્થાનિકોએ એમને હાથલારીમાં લઈને લઈ ગયા. આ દરમિયાન અમે સિદ્ધપુર પહોંચ્યા ત્યારે ખબર પડી કે એમનું અવસાન થયું છે."

'પ્રભુને ગમ્યું તે ખરું'

મૃતકના પરિવારજનો

પરિવારના સભ્યોને ડૉક્ટરે કહ્યું કે...\n\ntl;dr:
ગુજરાતમાં કોરોના વાઇરસને કારણે અત્યાર સુધીમાં ચાર લોકોનાં મૃત્યુ થયાં છે.